3. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΕΘΝΙΚΗΣ ΑΜΥΝΗΣ Αριθ. Φ. 61048/234/814727 της 25 Οκτ./11 Νοεμ. 1957 (ΦΕΚ Β΄  296) Περί καθορισμού ποσότητος δωρεάν παρεχομένης βενζίνης εις αναπήρους πολέμου Αξιωματικούς και Οπλίτας. ΄Εχοντες υπ’ όψει τας διατάξεις του άρθρ. 15 του Ν.Δ. 3748/1957 «περί τροποποιήσεως και συμπληρώσεως του Α.Ν. 1324/49 «περί προστασίας και αποκαταστάσεως των Αναπήρων και Θυμάτων Πολέμου», αποφασίζομεν: Ι.Καθορίζομεν την παρεχομένην δωρεάν ποσότητα βενζίνης μετ’ αναλόγων ελαιολιπαντικών εις τους Αναπήρους Πολέμου Αξιωματικούς και Οπλίτας τους χρησιμοποιούντας αποκλειστικώς δι’ εαυτούς ειδικά αναπηρικά αυτοκίνητα ή βενζινοκίνητα αμαξίδια δωρηθέντα υπό της Α.Μ. της Βασιλίσσης ή εισαχθέντα ατελώς συμφώνως προς τας κειμένας διατάξεις ως ακολούθως: α)Βενζινοκίνητα αμαξίδια 20 γαλόνια μηνιαίως και δι’ αναπήρους ειρηνικής περιόδου το ήμισυ (ήτοι 10 γαλόνια μηνιαίως). β)Ειδικά αναπηρικά αυτοκίνητα 30 γαλόνια μηνιαίως. γ)Ειδικώς προκειμένου περί ανωτάτων αξιωματικών αναπήρων πολέμου χρησιμοποιούντων ειδικά αναπηρικά αυτοκίνητα 50 γαλόνια μηνιαίως. ΙΙ.Εκ των ανωτέρω αναπήρων των χρησιμοποιούντων ειδικόν αναπηρικόν αυτοκίνητον και βενζινοκίνητον αμαξίδιον χορηγείται κατ’ επιλογήν τούτων, η αναλογούσα ποσότης βενζίνης και ελαιολιπαντικών μόνον δια το έν εκ των οχημάτων τούτων. ΙΙΙ.Ο τρόπος χορηγήσεως και δικαιολογήσεως της κατά τ’ ανωτέρω χορηγουμένης ποσότητος βενζίνης και ελαιολιπαντικών ως και τα της επισκευής και συντηρήσεως των αναπηρικών αμαξιδίων και αυτοκινήτων παραμένει ο καθοριζόμενος εις τας ρυθμιστικάς αποφάσεις και διαταγάς τας κυρωθείσας δια του Ν.Δ. 3748/1957 άρθρ. 15 παρ. 4. ΙV.Η ισχύς της παρούσης άρχεται από 14.9.1957 αφ’ ης εδημοσιεύθη εις την Εφημερίδα της Κυβερνήσεως το υπ’ αριθ. 3748/1957 Ν.Δ./μα. 4. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΏΝ ΚΑΙ ΕΘΝΙΚΗΣ ΑΜΥΝΗΣ Αριθ. Φ. 61048/215/652418 της 16/21 Οκτ. 1959 (ΦΕΚ Β΄ 370) Περί αυξήσεως χορηγουμένης βενζίνης εις κατηγορίας τινάς αναπήρων πολέμου. ΄Εχοντες υπ’ όψει: Τας διατάξεις του άρθρ. 15 του Ν.Δ. 3748/1950 «περί τροποποιήσεως και συμπληρώσεως του Α.Ν. 1324/49 «περί προστασίας και αποκαταστάσεως αναπήρων πολέμου οπλιτών και θυμάτων πολέμου». Την υπ’ αριθ. 61048/234/814727/25-10.59 προγενεστέραν απόφασιν ημών δημοσιευθείσαν εις ΦΕΚ τεύχος Β΄ αριθ. 296/57. Το γεγονός ότι η εκ τριάκοντα γαλονίων χορηγουμένη δωρεάν ποσότης βενζίνης δια τας ανάγκας κινήσεως ενίων κατηγοριών αναπήρων πολέμου χρησιμοποιούντων ως εκ της φύσεως, της αναπηρίας των αυτοκίνητα μεγάλης κλάσεως δεν εξαρκεί: Σχετικήν εισήγησιν της Δ/νσεως αναπήρων Γεν. Επιτελ. Στρατού, αποφασίζομεν: Συμπληρούντες την υπ’ αριθ. 61048/234/814727/ 25.10.57 απόφασιν ημών αυξάνομεν την χορηγουμένην ποσότητα βενζίνης εις 40 γαλόνια μηνιαίως εις τους έχοντας αναπηρίαν 100% αναπήρους πολέμου των κάτωθι κατηγοριών: α)΄Εχοντες ακρωτηριασμόν αμφοτέρων των μηρών. β)Τυφλούς και γ)Παραπληγικούς και τετραπληγικούς. Η δικαιολόγησις της ούτω χορηγουμένης επί πλέον ποσότητος βενζίνης γενήσεται βάσει κεκυρωμένου αντιγράφου, Πράξεως της Επιτροπής Κανονισμού Πολεμικών Συντάξεων (Γ.Δ.Δ.Λ.) ή γνωματεύσεως Α.Σ.Υ.Ε. εν οις να εμφαίνηται η πάθησις. Η ισχύς της παρούσης άρχεται από της 1ης του επομένου μηνός του χρόνου δημοσιεύσεως της παρούσης εις την Εφημερίδα της Κυβερνήσεως. Για την ποσότητα των καυσίμων που χορηγούνται σε ωρισμένες κατηγορίες αναπήρων βλ. άρθρ. 6 Νόμ. 1284/16-17 Σεπτ. 1982 (ΦΕΚ Α΄ 114) (κατωτ. αριθ. 7). 